आथिखालाव मुलुग नाङैनो गथʼफोरनो गुन गोनां सोलोंथाइ होनो नाजानायनि मोनसे जांख्रिखांनाय फैदों। दा सोंथि सिखाङो गुन गोनां सोलोंथाया मा? सरासनस्रायै गुन गोनां सोलोंथाइ होननानै बुङोब्ला जाय सोलोंथाइनि गेजेरजों सासे फरायसाया फारफ्रोमबो बिथिङाव आखा-फाखा रोंखा-राखा जानो हायो आरो मोजां गियान आरजिनो हायो बेखौनो मिथिनाय जायो। बे गुन गोनां सोलोंथाइखौ आथिखालनि बादायलु बिगियाननि मुगायाव साफ्रोमबो सुबुंनो जोबोद गोनांथार जानानै फैदों। नाथाय बे बादि गुन गोनां सोलोंथाइ लानाय आरो होनाय बेलायाव जोंनि बरʼ फरायसा आरो बरʼ बिजोंनि फरायसालिफोरा बेसेबां सांग्रां।